Diari Oficial de la Generalitat Valenciana


Sumari del DOGV 4141, del 04-12-2001 (2001/11717)

RESOLUCIÓ de 19 de novembre de 2001, de la Direcció General de Justícia de la Conselleria de Justícia i Administracions Públiques, per la qual s'atorguen destinacions corresponents al concurs de trasllats de data 18 de juliol de 2001, per la qual s'oferien places vacants de nova creació dels cossos d'oficials, auxiliars i agents de l'administració a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4141

Data del DOGV
:   04-12-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/11619


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 19 de novembre de 2001, de la Direcció General de Justícia de la Conselleria de Justícia i Administracions Públiques, per la qual s'atorguen destinacions corresponents al concurs de trasllats de data 18 de juliol de 2001, per la qual s'oferien places vacants de nova creació dels cossos d'oficials, auxiliars i agents de l'administració a la Comunitat Valenciana. [2001/A11676]
  
Vist l'expedient instruït com a conseqüència del concurs de trasllats convocat per Resolució de 18 de juliol de 2001 (Diari Oficial de la Generalitat Valenciana de 24 de juliol i Boletín Oficial del Estado de 25 de juliol), per a cobrir places vacants en òrgans de nova creació entre oficials, auxiliars i agents de l'administració de justícia a la Comunitat Valenciana.
  
Aquesta Direcció General de Justícia, de conformitat amb el que disposen els articles 455 i 494 de la Llei Orgànica 6/1985, d'1 de juliol, del Poder Judicial, i els articles 54, 55 i 57 del Reial Decret 249/1996, de 16 de febrer, pel qual s'aprova el Reglament Orgànic dels Cossos d'Oficials, Auxiliars i Agents de l'Administració de Justícia, resol:
  
Primer
  
Fer públiques les destinacions que amb caràcter definitiu han sigut adjudicades als funcionaris que han participat en el concurs de trasllats relacionats en l'annex I.
  
Segon
  
Excloure del concurs de trasllats els funcionaris que en l'annex II es relacionen.
  
Tercer
  
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.
  
Quart
  
Considerar desestimades les al·legacions formulades contra la resolució provisional del concurs de trasllats que no han sigut resoltes expressament, davant de la publicació de la present resolució, d'acord amb el que disposa la base vuit, punt 3r, de la Resolució de 18 de juliol de 2001.
  
Cinqué
  
El cessament per als funcionaris destinats en els òrgans judicials que ja han entrat en funcionament, segons l'Ordre de 14 de juliol de 2001 (BOE del dia 17) haurà d'efectuar-se dins dels tres dies hàbils següents a la publicació d'aquesta resolució en el Boletín Oficial del Estado, i hauran de prendre possessió de la nova destinació obtinguda per concurs en els tres dies naturals següents al cessament, si no hi ha canvi de localitat, o en els 10 dies naturals següents, en cas contrari. El termini de presa de possessió serà retribuït per l'administració competent respecte a la plaça obtinguda en concurs.
  
Si la resolució comporta reingrés al servei actiu a l'administració de justícia en els cossos d'oficials, auxiliars i agents, el termini de possessió haurà de computar-se des de l'endemà de la publicació d'aquesta resolució en el Boletín Oficial del Estado, però en el present cas el dit termini no resulta retribuït, ja que es produïx abans de formalitzar-se el reingrés en els cossos d'oficials, auxiliars o agents i per tant no pot ser computat com a serveis efectius.
  
La possessió, per als funcionaris destinats en els òrgans judicials l'entrada en funcionament dels quals està prevista per al dia 17 de desembre de 2001, s'efectuarà el dia 17 de desembre.
  
El cessament per a aquests funcionaris es produirà el dia 5 de desembre, si hi ha canvi de localitat, i el dia 13 de desembre, si no es produïx canvi de localitat.
  
En el cas que els funcionaris reingressats per mitjà del present concurs es trobaren en actiu en un altre cos i no volgueren que s'interrompera la seua relació de servei amb l'administració, atesa la necessitat de disposar del temps indispensable per a efectuar la presa de possessió, podran sol·licitar al president, jutge, fiscal o cap de l'organisme de l'actual destinació, un permís retribuït d'un dia, si no hi ha canvi de localitat, o de dos, en cas contrari, excepte aquells casos que hagen de desplaçar-se a Canàries, Illes Balears, Ceuta o Melilla; en aquest cas el permís podrà ser fins a tres dies (article 66.1.g) del Reglament Orgànic), i es consideraran cessats en l'antiga destinació amb la data immediatament anterior a la de la seua possessió en la nova plaça de reingrés.
  
La comunitat autònoma competent o la gerència territorial corresponent els concedirà l'excedència d'ofici en el cos de procedència, si aquesta es produïx en un cos al servei de l'administració de justícia, i en aquesta destinació es consideraran cessats amb data anterior a la de la seua possessió en els cossos d'oficials, auxiliars o agents, a fi d'evitar la interrupció en la percepció dels seus havers.
  
Els funcionaris interins que actualment ocupen les places que han sigut adjudicades cessaran com a conseqüència de la possessió del titular.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà al de la seua publicació, de conformitat amb el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició d'un recurs potestatiu de reposició, davant de la Direcció General de Justícia, en el termini d'un mes comptat a partir de l'endemà a la seua publicació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/91744, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de novembre de 2001.- El director general de Justícia: Eloy Velasco Núñez.
  
ANNEX II
  
Concurs: 18/07/2001 (BOE 25.07.2001)
  
Relació d'exclosos
  
Àmbit: València
  
FERRER LAZARO, Mª ESPERANZA (1)
  
GARCIA CEREZO, FLORENCIA (2)
  
OBIOL SAURA, Mª ANTONIA (1)
  
PORCAR VILLALONGA, ROSA (1)
  
ROGER VALÈNCIA, Mª REMEDIOS (1)
  
VALLADARES TRENADO, PURIFICACION (2)
  
ZAFRA ZAFRA, JULIO ALBERTO (1)
  
Codis d'exclusió
  
(1) No portar un any en l'anterior destinació (base segona.1)
  
(2) Presentació fora de termini (base quarta. 1, 2, 3 i 4)
  
(3) Falta fotocòpia de la instància del funcionari/ària amb qui condiciona (base cinquena)
  
(4) Discrepància entre codi informàtic i el seu literal (base quarta. 8)
  
(5) Per haver obtingut destinació en concurs resolt provisional o definitivament amb posterioritat a la data d'acabament del termini de presentació d'instàncies del concurs actual.
  
(6) Renúncia dins del termini (base quarta. 7)
  
(7) Per no haver firmat la instància (base quarta. 1, 2 i 3)
  
(8) Per haver participat per a dos cossos (base quarta. 6)
  
(9) Per no pertànyer a cap cos de l'administració de justícia.
  
(10) Per no indicar el cos per al qual participa.
  
(11) Per no pertànyer al cos per al qual participa.